કૉફી હાઉસમાં આખો દિવસ એક પણ ગ્રાહક ન આવતા કશિશની ચિંતાતુર નજર રોડ પર ફરી વળી. કૉલેજ સ્ટુડન્ટ દેખાતા હતા, પણ કોણ જાણે કેમ કોઈ કૉફી હાઉસમાં આવતું ન હતું. દરમિયાનમાં રાહુલે ફોન કરી તેને કોર્ટની તારીખની જાણ કરી. ધ્યેયના ઘેર પહોંચેલી કશિશને ધ્યેયે કૉફી હાઉસ કેવું ચાલે છે તેની પૃચ્છા કરતાં તેણે નિરાશા વ્યક્ત કરી. આથી ધ્યેયે તેને બિઝનેસમાં ધીરજ રાખવાની સલાહ આપી. ત્યાં પહોંચેલા રાહુલે કશિશને કોર્ટ પ્રોસેસની માહિતી સમજાવી. બીજા દિવસે કશિશ કોર્ટ પહોંચી. રાહુલે કોર્ટ સમક્ષ બધા પુરાવા રજૂ કર્યા. આરોપીના વકીલ નીતિન લાકડાવાલાએ કશિશની ઊલટતપાસ કરી. તેમણે કશિશને હાલ તે શા માટે પતિથી અલગ રહે છે તેવો સવાલ કર્યાે. પોતે ન્યાય મેળવવા અલગ રહેતી હોવાનો કશિશે સ્વસ્થતાથી જવાબ આપ્યો. આરોપી પક્ષની ઊલટતપાસમાં કશિશે જીવન નિર્વાહ ચલાવવા કૉફી હાઉસ શરૃ કર્યું હોવાનું જણાવ્યું. નીતિન લાકડાવાલાએ આક્ષેપ કર્યાે કે પૈતૃક સંપત્તિમાંથી વારસાઈનો હક્ક મેળવવા કશિશે આ કેસ કર્યાે છે. રાહુલે બચાવમાં જણાવ્યું કે કશિશે પહેરેલા કપડે ઘર છોડ્યું છે. તેને પૈસાની કોઈ લાલચ નથી. આના પુરાવારૃપે તેણે કૌશલ નાણાવટીનો લેખિત પત્ર રજૂ કર્યાે. કૌશલે આવો પત્ર આપ્યો તે જાણી કશિશને તેના પ્રત્યે માન થયું. રાહુલની દલીલોથી કોર્ટમાં કશિશ તરફી વાતાવરણ બન્યું. બચાવપક્ષને ખોટા આક્ષેપો કરવા બદલ ઠપકો આપી જજે ૨૪ ઑગસ્ટની તારીખ મુકરર કરી. આથી નીતિન લાકડાવાલાનું મોં પડી ગયું. કશિશે ખુશ થઈ રાહુલને બિરદાવ્યો. ત્યાંથી કૉફી હાઉસ પહોંચેલી કશિશને સ્ટુડન્ટ બેઠેલા જોઈ રાહત થઈ. રાતના આઠ સુધી કૉફી હાઉસ ધમધમતું રહ્યું. બીજા દિવસે સવારે અખબારમાં કશિશના કેસની હેડલાઇન હતી. જેમાં તેની બહાદુરી અને ખુદ્દારીની પ્રશંસા કરવામાં આવી હતી. આ સમાચાર વાંચી એક મૅગેઝિનમાંથી ઇન્ટરવ્યૂ આપવા કશિશ પર ફોન આવ્યો. આ પછી તો બીજા ફોનકૉલ્સ પણ શરૃ થયા. આવું કોણે કર્યું હશે તેવો કશિશને મનોમન સવાલ થયો.